CELEX: 32006R0888
Language: hr
Date: 2006-06-16 00:00:00
Title: Uredba Komisije (EZ) br. 888/2006 od 16. lipnja 2006. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               210
            
         32006R0888
   
               L 165/6
            
            
               SLUŽBENI LIST EUROPSKE UNIJE
            
            
               16.06.2006.
            
         
      UREDBA KOMISIJE (EZ) br. 888/2006
   od 16. lipnja 2006.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem roba u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. lipnja 2006.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 711/2006 (SL L 124, 11.5.2006., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Sigurnosni uređaj namijenjen za pristup snimcima pohranjenim na napravi za automatsku obradu podataka (ADP-u).
               Sastoji se od zaslona na bazi tekućih kristala (LCD), sklopa tiskanog kruga i baterije u plastičnom kućištu koje se može objesiti kao privjesak za ključeve.
               Uređaj daje niz od šest znamenki, specifičnih za pojedinog korisnika, i omogućava korisniku pristup zapisima pohranjenim na ADP napravi.
               Uređaj se ne može priključiti na ADP napravu i djeluje nezavisno od takve naprave.
            
            
               8543 89 97
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8543, 8543 89 i 8543 89 97.
               Uređaj se ne može razvrstati u tarifni broj 8470 jer nema ni mogućnost ručnog unosa podataka niti funkciju izračunavanja u smislu ovog tarifnog broja (vidjeti Napomene s objašnjenjem Harmoniziranog sustava uz ovaj tarifni broj).
               Ne može se razvrstati u tarifni broj 8471 jer se ne može slobodno programirati u skladu sa zahtjevima korisnika (vidjeti napomenu 5.(A)(a)(2) uz poglavlje 84.), niti je jedinica naprave za automatsku obradu podataka jer se ne može priključiti na središnju jedinicu za obradu podataka (vidjeti napomenu 5.(B)(b) uz poglavlje 84.).
               Uređaj se razvrstava u tarifni broj 8543 jer je to električna naprava s posebnom namjenom koja nije spomenuta ni obuhvaćena na drugom mjestu.